Jurnal Syariah, Jil. 26, Bil. 3 (2018) 379-400 Shariah Journal, Vol. 26, No. 3 (2018) 379-400 BID'AH DAN AL-TARK DALAM HUKUM ISLAM: SATU PENELITIAN AWAL Bid'ah and al-Tark in Islamic Law: A Premilinary Study Syed Mohd Jeffri Syed Jaafar1 Saadan Man2 Mohd Hafiz Jamaludin3 ABSTRACT The issue of bid'ah has been a subject of polemic amongst Muslims in Malaysia for a long time. Generally, there are two main schools in interpreting the meaning of bid'ah. Some scholars view that there are two sides of interpretation as to the meaning of bid'ah, namely ḥasanah and ḍalālah. While some other scholars are of the view that there is no place for bid'ah in Islamic law especially in matters pertaining to worship. These scholars are of the opinion that every bid'ah is ḍalālah. Bid'ah is literally defined as an act which never done by Prophet Muhammad SAW. In this context, it is similar with the meaning of al-tark. This paper attempts to explore and analyze the differences and similarities between the 1 2 3 Senior Lecturer, Department of Fiqh and Usul, Academy of Islamic Studies, University of Malaya, 50603 Kuala Lumpur, Senior Lecturer, Department of Fiqh and Usul, Academy of Islamic Studies, University of Malaya, 50603 Kuala Lumpur, saadan@um.edu.my Senior Lecturer, Department of Shariah and Law, Academy of Islamic Studies, University of Malaya, 50603 Kuala Lumpur, hafiz_usul@um.edu.my 379
Jurnal Syariah, Jil. 26, Bil. 3 (2018) 379-400 meaning of bid'ah and al-tark in Islamic law. The data collection of this qualitative study is mainly based on the library research. These data are deductively and inductively analyzed from selected examples. Among the findings of this study is that, there are significant differences between bid'ah and al-tark. Al-Tark is general in nature and it is not accepted as a source on Islamic law, while bid'ah ḍalālah is illegal and forbidden to be practised by Muslims. Keywords: bid'ah, al-tark, Islamic law, ḥalāl, ḥarām, uṣūl al-fiqh PENDAHULUAN Al-Quran dan Sunnah merupakan dua sumber yang disepakati sebagai sumber perundangan hukum Islam. Setiap permasalahan yang berlaku di dalam Islam mesti merujuk kepada kedua-duanya atau salah satu daripada kedua-duanya. Hal ini jelas berdasarkan firman Allah SWT di dalam al-Quran: ﰂ ﰁ ﰀ ﯿﯾ ﯽ ﯼ ﯻ ﯺ ﯹ ﯸ ﯷ ﯶ ﯵ ﰐ ﰏ ﰎﰍ ﰌ ﰋ ﰊ ﰉ ﰈ ﰇ ﰆ ﰅ ﰄ ﰃ ﰓ ﰒ ﰑ "Wahai orang-orang yang beriman, taatlah kamu kepada Allah dan taatlah kamu kepada Rasulullah dan kepada Ulil-Amri (orang-orang yang berkuasa) dari kalangan kamu. Kemudian jika kamu berbantah-bantah (berselisihan) dalam sesuatu perkara, maka hendaklah kamu mengembalikannya kepada (Kitab) Allah (al-Quran) dan (Sunnah) RasulNya, jika kamu benar beriman kepada Allah dan hari akhirat. Yang demikian adalah lebih baik (bagi kamu) dan lebih elok pula kesudahannya. (Surah al-Nisā', 4: 59) Daripada dua sumber hukum ini, para ulama usul fiqh telah mengembangkan sumber-sumber hukum Islam yang lain terdiri daripada sumber yang disepakati seperti ijmā' dan qiyās, dan sumber yang tidak disepakati seperti istiḥsān, istiṣḥāb, maṣāliḥ al-mursalah, sadd al-dharā'i' dan lain-lain. Hasil daripada penggunaan sumber hukum ini telah menghasilkan hukum taklifi bagi setiap perbuatan mukalaf sama ada di dalam bidang akidah, ibadat, muamalat, akhlak, adab dan sebagainya. 380
Bid'ah dan al-Tark dalam Hukum Islam: Satu Penelitian Awal Namun begitu, sejak akhir-akhir ini, terdapat satu gerakan untuk memecah belah kesatuan umat Islam dengan mengatakan setiap perkara yang tidak dilakukan oleh Rasulullah SAW merupakan perkara yang dikeji. Mereka mendakwa setiap perkara baharu yang berlaku di dalam agama Islam adalah ditolak, tanpa melihat kepada asas-asas penentuan hukum yang telah digariskan oleh para ulama usul fiqh. Keadaan ini lebih berat lagi apabila wujud budaya label melabel antara satu sama lain dalam kalangan umat Islam. Bahkan, terdapat pihak tertentu yang mengkafirkan golongan yang tidak sependapat dengan mereka dengan tuduhan syirik, sesat, ahli bid'ah dan sebagainya. Tindakan seperti ini sangat bertentangan dengan hadis Rasulullah SAW yang diriwayatkan oleh Muslim: تعجر لاإو لاق ماك ناك نإ اهمدحأ ابه ءاب دقف رفاك هيخلأ لاق ئرما مايأ هيلع "Barangsiapa yang mengatakan kepada saudaranya 'kafir', maka pengkafiran itu pasti menimpa kepada salah seorang daripada keduanya. Jika orang yang dikafirkan itu memang kafir, maka dia kafir. Jika orang yang dikafirkan tidak kafir, maka kekafiran itu akan kembali menimpa kepada orang yang mengkafirkan." 4 Kekeliruan dan perbalahan ini berlaku berkemungkinan disebabkan beberapa faktor berikut: a) Cubaan dari jarum musuh Islam untuk memecahbelahkan kesatuan umat Islam melalui perkara khilafiyyah. b) Kekeliruan di dalam memahami hukum bagi perkara-perkara yang baharu yang tidak terdapat dalam nas sarih daripada al-Quran dan Sunnah. c) Kegagalan memahami instrumen ijtihad di dalam hukum Islam. d) Budaya copy-paste hukum dari timur tengah tanpa melihat kebudayaan masyarakat setempat. Di dalam menjelaskan perbahasan ini, terdapat dua istilah yang merujuk kepada sesuatu yang tidak dilakukan oleh Rasulullah SAW iaitu bid'ah dan al-tark. Kedua-dua istilah ini merujuk kepada perkara yang ditinggalkan atau tidak dilakukan oleh Rasulullah. Istilah bid'ah seringkali digunakan untuk menghukum setiap amalan yang tidak terdapat dalam al-Quran dan Sunnah sebagai sesat berdasarkan hadis yang masyhur berkenaan isu bid'ah ini. 4 Muslim bin al-Ḥajjāj al-Naysabūrī, Ṣaḥīḥ Muslim, vol. 1 (Bayrūt: Dār al-Iḥyā' al- Turāth al-'Arabī, 2010), 79, Bāb Bayān Ḥāl Imān man Qāla li Akhīhi al-Muslim Ya Kāfir, no. hadis 26. 381
Jurnal Syariah, Jil. 26, Bil. 3 (2018) 379-400 Manakala al-tark pula merujuk kepada sesuatu perkara yang ditinggalkan oleh Rasulullah SAW sama ada mempunyai tujuan yang tertentu ataupun sebaliknya. Kajian ini bertujuan untuk memperjelaskan kemurnian hukum Islam yang sentiasa meraikan kemaslahatan manusia dengan menjadikan neraca syarak sebagai penapis dan bukan menghapuskan amalan tersebut secara menyeluruh. Ini sekali gus dapat menangkis kekeliruan dalam memahami konsep hukum Islam dan juga kecelaruan di dalam memahami istilah bid'ah dan al-tark dalam kalangan masyarakat. PENGERTIAN BID'AH DALAM HUKUM ISLAM 1. Bahasa Bid'ah merupakan perkataan dari Bahasa Arab iaitu ةعدب yang berasal dari perkataan عدب yang membawa makna sesuatu yang menjadi permulaan.5 Dari segi bahasa, ةعدب membawa maksud perkara baru yang berlaku di dalam agama dan selain agama.6 Perkataan ini juga dinyatakan dalam beberapa ayat al-Quran, sepertimana firman Allah SWT di dalam al-Quran: ﮙ ﮘ ﮗ ﮖ ﮕﮔ ﮓ ﮒ ﮑ ﮐ ﮏ ﮎ ﮍ ﮌ ﮋ ﮊ ﮉ ﮈ ﮡ ﮠ ﮟ ﮞ ﮝ ﮜ ﮛ ﮚ "Katakanlah (wahai Muhammad SAW): Bukanlah aku seorang Rasul pembawa agama yang berlainan dari agama yang dibawa oleh Rasul-rasul (yang telah lalu) dan aku tidak mengetahui apa yang akan dilakukan kepadaku dan kepada kamu. Aku tidak melakukan sesuatu melainkan menurut apa yang diwahyukan kepadaku dan aku tidak lain hanyalah seorang Rasul pemberi amaran yang jelas nyata." (Surah al-Aḥqāf, 46: 9) Ayat ini ditafsirkan dengan ungkapan berikut: ماف ،لبق نم لسرلا تءاج دق لب ،سانلا لىإ ثعب لوسر لوأب تسل يأ نيوركنتست ىتح هل يرظن لا يذلا رملأاب انأ 5 Majd al-Dīn Muḥammad Ibn Ya'qūb al-Fīrūzabadī, al-Qamūs al-Muḥiṭ (Qāhirah: Dār al-Ḥadīth, 2008), 103. 6 T.p., al-Mu'jam al-Wāṣiṭ (Qāhirah: Jumhūriyyah Miṣr al-'Arabiyyah, 2010), 44. 382
Bid'ah dan al-Tark dalam Hukum Islam: Satu Penelitian Awal "Bukanlah aku merupakan rasul yang pertama sekali diutuskan kepada manusia. Bahkan telah datang para rasul sebelum ini. Justeru, bukanlah urusan agama yang dibawa oleh aku ini merupakan sesuatu yang asing sehingga kamu mengingkarinya." 7 Dapat difahami dari tafsir di atas, perkataan "اعدب" yang terdapat di dalam Surah al-Aḥqāf tersebut menunjukkan kepada makna permulaan bagi sesuatu perkara. Dalam ayat lain pula Allah SWT berfirman di dalam al-Quran: ﮜ ﮛ ﮚ ﮙ ﮘ ﮗ ﮖ ﮕ ﮔ ﮓ ﮨ ﮧ ﮦﮥ ﮤ ﮣ ﮢ ﮡ ﮠﮟ ﮞ ﮝ ﮪ ﮩ "Dan (perbuatan mereka beribadat secara) Rahbaniyyah8 merekalah sahaja yang mengada-adakannya, Kami tidak mewajibkannya atas mereka: (mereka berbuat demikian) kerana mencari keredaan Allah: dalam pada itu mereka tidak menjaga dan memeliharanya menurut yang sewajibnya. Oleh itu, orang- orang yang beriman (kepada Nabi Muhammad) di antara mereka, kami berikan pahalanya dan (sebaliknya) banyak di antara mereka yang fasik-derhaka." (Surah al-Ḥadīd, 57: 27) Mengada-adakan yang dimaksudkan dalam ayat di atas ialah mengadakan suatu cara peribadatan baru yang tidak disyariatkan. Perkataan bid'ah juga menunjukkan sesuatu yang agung berdasarkan firman Allah SWT: ﯢ ﯡ ﯠ ﯟ ﯞ ﯝ ﯜ ﯛ ﯚ ﯙﯘ ﯗ ﯖ "Allah jualah yang menciptakan langit dan bumi (dengan segala keindahannya) dan apabila ia berkehendak (untuk menjadikan) sesuatu, maka ia hanya berfirman kepadanya: jadilah engkau, lalu menjadilah ia." (Surah al-Baqarah, 2: 117) 7 Wizārah al-Awqāf wa al-Shu'ūn al-Islāmiyyah, al-Mawsū'ah al-Fiqhiyyah, vol. 8 (Kuwait: Wizārah al-Awqāf, 1986), 21. 8 Beribadat secara Rahbaniyyah yang dimaksudkan ialah seperti bertapa di tempat- tempat yang terpencil, mengharamkan dirinya daripada berkahwin dan menjauhi kemewahan hidup. Sheikh Abdullah Basmeih, Tafsir Pimpinan ar-Rahman (Selangor: Darul Fikir Sdn. Bhd, 2010), 1472. 383
Jurnal Syariah, Jil. 26, Bil. 3 (2018) 379-400 Perkataan "عيدب" dalam ayat ini pula menunjukkan bahawa ia merupakan sebahagian dari nama dan sifat Allah SWT yang memberi maksud mencipta sesuatu yang baru tanpa ada contoh sebelumnya.9 Dalam konteks ayat ini, perkataan "عيدب" merujuk kepada penciptaan langit dan bumi yang diciptakan oleh Allah SWT tanpa ada penciptaan yang sama sebelumnya dan ia juga merupakan suatu penciptaan yang agung.10 Justeru, perkataan bid'ah dari segi bahasa menunjukkan sesuatu perkara baharu yang tiada contoh sebelumnya. Ia bersifat umum yang merangkumi semua perkara yang tidak wujud pada zaman Nabi SAW, sama ada perkara baik atau buruk. Penggunaan perkataan bid'ah dari segi bahasa juga melibatkan semua aspek kehidupan seperti pembangunan, pengangkutan dan sebagainya.11 2. Istilah Fuqaha telah berselisih pendapat dalam memberi takrifan bid'ah dari segi istilah. Terdapat pelbagai takrifan yang diberikan. Secara amnya takrifan ini boleh dirumuskan kepada dua kelompok utama yang berselisih pendapat dalam mendefinisikan bid'ah sebagaimana berikut: Kelompok pertama adalah mereka yang menyatakan bahawa setiap perkara baharu yang berlaku selepas zaman Rasulullah SAW adalah bid'ah. Ia termasuk perkara yang dikeji dan juga perkara yang terpuji. Pendapat ini merupakan pandangan jumhur yang diwakili oleh sebahagian besar fuqaha antaranya al- Shāfi'ī, al-Nawawī,12 Abū Ṣamah,13 Ibn 'Abd al-Salām,14 al-Suyutī,15 Ibn Ḥajar 9 Muḥammad Ibn Mukarram al-Ifriqī Ibn Manẓūr, Lisān al-'Arab, vol. 8 (Bayrūt: Dār al-Ṣādir, 1300), 6. 10 Muḥammad Sulayman 'Abd Allāh al-Ashqār, Zubdah al-Tafsīr min Fatḥ al-Qādir (Kuwayt: Wizārah al-Awqāf wa al-Shu'ūn al-Islāmiyyah, 1988), 23. 11 Naziḥ Maḥmūd 'Afwan Maḥmūd, 'Ḍawābiṭ wa Qawā'iduha al-Uṣūliyyah wa al- Fiqhiyyah' (Disertasi Sarjana, Jami'ah al-Najah al-Waṭaniyyah, 2009), 10. 12 Abū Zakariya Muḥy al-Dīn al-Nawawī, Tadhīb al-Asmā' wa al-Lughat, vol. 3 (Bayrūt: Dār al-Kutub al-'Ilmiyyah, t.t.), 22. 13 Shihāb al-Dīn Abū Ṣamaḥ, al-Bā'ith 'ala Inkar al-Bidā' wa al-Ḥawādith (Mekah: 14 15 Nahḍah al-Ḥadīthah, 1981), 22. 'Izz al-Dīn Ibn 'Abd al-Salām, al-Qawā'id al-Kubrā vol. 2 (Dimashq: Dār al- Qalam, 2010), 337. Jalāl al-Dīn 'Abd al-Raḥmān al-Suyūṭī, al-Amr bi al-Ittibā' wa Nahy 'an al-Ibtidā' (Bayrūt: Dār Kutub al-'Ilmiyyah, 1988), 26. 384
Bid'ah dan al-Tark dalam Hukum Islam: Satu Penelitian Awal al-'Asqalānī,16 al-Qarrafī,17 al-Zarqanī,18 Ibn Jawzī,19 Ibn 'Abidīn,20 Ibn Rajab,21 dan Ibn Ḥazm.22 Al-Shāfi'ī pernah menyatakan sebagaimana yang diriwayatkan oleh Ibn Ḥajar al-'Asqalānī dalam kitabnya: اهفلاخ امو دوممح وهف ةنسلا قفاو ماف ،ةمومذمو ةدوممح :ناتعدب ةعدبلا مومذم وهف "Bid'ah terbahagi kepada dua: yang terpuji dan yang dicela, sesuatu yang selari dengan sunnah maka ia adalah terpuji, manakala yang bercanggah dengan sunnah ia adalah dicela." 23 Al-Shafi'i menjelaskan lagi bahawa perkara baharu yang berlaku boleh dibahagikan kepada dua bahagian sebagaimana yang diriwayatkan oleh al- Bayhaqī: وأ ارثأ وأ ةنس وأ اباتك فلايخ ثدحأ ام :نابضر روملأا نم تاثدحلما نم دحاول فلاخ لا يرلخا نم ثدحأ امو .ةللاض ةعدب هذهف ،اعاجمإ ةمومذم يرغ ةثدمح هذهف ،اذه "Perkara-perkara baharu yang berlaku terbahagi kepada dua: sesuatu yang bertentangan dengan al-Quran, sunnah, athar atau ijmā'. Maka perkara ini adalah bid'ah ḍalālah. Manakala 16 Aḥmad Ibn 'Alī Ibn Ḥajar al-'Asqalānī, Fatḥ al-Bārī bi Sharḥ Ṣaḥīḥ al-Bukhārī, vol. 4 (Riyāḍ: Bayt al-Afkār al-Dawliyah, 2000), 5253. 17 Aḥmad Ibn Idris Shihāb al-Dīn al-Qarrāfī, al-Furūq, vol. 4 (Qāhirah: Dār al- Salām, 2001), 1333. 18 Muḥammad al-Zarqanī, Sharḥ al-Muwaṭṭā' al-Imām Mālik, vol. 2 (t.t.: Maṭba'ah al-Khayriyyah, t.t.), 214. 19 Al-Jawzī, Abū Farḥ 'Abd al-Raḥmān, Talbis Iblis (Bayrūt: Dār Qalam, 1403H), 18. 20 Muḥammad Amīn Ibn 'Ābidīn, Radd al-Muḥtār 'ala al-Durr al-Mukhtār Sharḥ 21 22 Tanwīr al-Abṣār, vol. l (Bayrūt: Dār al-Fikr, 1992), 560. 'Abd al-Raḥmān bin Shihāb al-Dīn, Jami' al-'Ulūm wa al-Ḥikām (Bayrūt: Dār Ibn Kathīr, 2008), 596. 'Alī Ibn Aḥmad Ḥazm al-Ẓāhirī, Rasā'il Ibn Ḥazm al-Andalūsī, vol. 4 (Bayrūt: Mu'assasah al-'Arabiyyah, 1983), 410. 23 Aḥmad Ibn 'Alī Ibn Ḥajar al-'Asqalānī, Fatḥ al-Bārī bi Sharḥ Ṣaḥīḥ al-Bukhārī, vol. 4, 5253. 385
Jurnal Syariah, Jil. 26, Bil. 3 (2018) 379-400 sesuatu perkara kebaikan yang tidak diperselisihkan oleh para ulama pula adalah perkara baru yang tidak dicela." 24 Pengertian ini adalah bertepatan dengan athar daripada Saidina 'Umar al- Khaṭṭāb RA mengenai anjuran untuk menghidupkan malam Ramadan dengan solat tarawih secara berjamaah, beliau berkata sepertimana yang diriwayatkan oleh al-Bayhaqi: هذه ةعدبلا ةمعن "Sebaik-baik bid'ah adalah ini.." 25 Pernyataan ini juga disokong oleh hadis Rasulullah SAW yang menjelaskan seperti berikut: ٍصوقنم يرغ هعبّتا نم ِروجأ لثمو هرجأ هلف اهيلع عبّتاف يرخ ةّنس ّنس نم لثمو هرزو هيلع ناك اهيلع عبّتاف ّشر ةّنس ّنس نمو ،ائيش مهروجأ نم ائيش مهرازوأ نم صوقنم يرغ هعبّتا نم رازوأ "Barangsiapa yang mempelopori sunnah yang baik kemudian diikuti sunnah tersebut, maka dia mendapat pahalanya dan pahala orang yang mengikutinya tanpa mengurangkan sedikit pun pahala-pahala mereka. Sesiapa yang mempelopori sunnah yang buruk lalu sunnah itu diikuti orang, maka dia menanggung dosanya dan dosa-dosa orang yang mengikuti tanpa mengurangkan sedikitpun dosa-dosa mereka." 26 Lafaz " ّنس", yang menjadi dasar bagi perkataan "sunnah", di dalam hadis ini menunjukkan makna memulai sesuatu perkara yang baru. Oleh itu, hadis ini jelas menunjukkan bahawa sunnah boleh dibahagikan kepada dua iaitu sunnah yang baik dan sunnah yang buruk. Perkataan bid'ah pula merupakan antonim bagi sunnah di dalam sesetengah hadis yang lain. Selain itu, sunnah dengan maksud ini juga boleh dibahagikan kepada dua iaitu ḥasanah dan ḍalālah. Lanjutan daripada pernyataan ini terdapat sebahagian fuqaha yang 24 Aḥmad bin al-Ḥusayn al-Bayhaqī, Manāqib al-Shāfi'ī, vol. 1 (Qāhirah: Maktabah Dār al-Turāth, t.t.), 469. 25 Hadis riwayat al-Bukhārī dalam Bāb Fadl Man Qama Ramadhan, no. hadis 2010. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 3 (t.t.: Dār Ṭūq al-Najāt, 1422), 45. 26 Hadis riwayat al-Tirmidhī dalam Bāb Man ja'a fi man da'a ila al-huda, no. hadis 2675. Beliau mengatakan hadis ini hasan sahih. Lihat Muḥammad Ibn Ῑsā al- Tirmidhī, Sunan al-Tirmidhī, vol. 5 (Miṣr: Matba'ah Muṣṭafā al-Bābī al-Ḥalābī, 1975), 43. 386
Bid'ah dan al-Tark dalam Hukum Islam: Satu Penelitian Awal membahagikan bid'ah kepada hukum lima iaitu wajib, sunat, harus, makruh dan haram. Kelompok kedua yang dipelopori oleh al-Shāṭibī dan disokong sebahagian ulama kotemporari menyatakan setiap bid'ah dari segi pengertian syarak membawa maksud perkara yang dicela. Al-Shāṭibī ketika mendefinisikan bid'ah, beliau menyatakan bahawa setiap bid'ah adalah sesat. Beliau menyebut juga bahawa: في ةغلابلما اهيلع كولسلاب دصقي ةيعشرلا يهاضت ةعترمخ نيدلا في ةقيرط ناحبس للها دبعتلا "Jalan yang direka di dalam agama, yang menyerupai syariat tujuan mengamalkannya untuk berlebihan dalam dengan mengabdikan diri kepada Allah SWT." 27 Kelompok yang kedua ini telah menyandarkan pandangan mereka berkenaan takrif bid'ah berasaskan kepada hujah-hujah berikut: ةللاض ةعدب لكو "Setiap bid'ah itu sesat.." 28 Menurut golongan ini, hadis di atas bersifat umum, merangkumi semua perkara bid'ah dan kemudian dikhususkan lagi dengan hadis daripada Aisyah RA yang mengisyaratkan bid'ah tersebut hanya berlaku di dalam permasalahan agama: للها لوسر لاق :تلاق اهنع للها ضير ةشئاع للها دبع مأ يننمؤلما مأ نع فيو .ّدر وهف هنم سيل ام اذه انرمأ في ثدحأ نم :ملاسو هيلع للها لىص .در وهف انرمأ هيلع سيل لامع لمع نم :ملسلم ةياور "Daripada Aisyah RA berkara: Rasulullah SAW bersabda: "Sesiapa yang mengada-adakan sesuatu perkara yang dalam 27 Abī Isḥāq Ibrāhim Ibn Mūsā Ibn Muḥammad al-Nahmī al-Shaṭibī, al-I'tiṣām (Bayrūt: al-Maktabah al-'Asriyyah, 2005), 30. 28 Hadis riwayat Abū Dāwud, Kitab Sunnah, Bāb Fi Luzum al-Sunnah, no. hadis 4607. Hadis riwayat al-Tirmidhī, Bāb Ma Ja'a Fi Akhazi bi al-Sunnah wa al- Ijtinab al-Bida', no. hadis 2676, al-Tirmidhi mengatakan hadis ini hasan. Lihat Abī Dāwud Sulayman Ibn al-Ash'ath al-Sijistānī al-'Azdī, Sunan Abī Dāwūd, vol. 4 (Bayrūt: Maktabah al-'Aṣriyyah, t.t.), 200; Muḥammad Ibn Ῑsā al-Tirmidhī, Sunan al-Tirmidhī, vol. 5, 44. 387
Jurnal Syariah, Jil. 26, Bil. 3 (2018) 379-400 urusan ini (agama Islam) yang bukan darinya, maka ia tertolak.29 Manakala dalam riwayat Muslim menyatakan sesiapa yang beramal dengan amalan yang bukan urusan kami, maka ia tertolak." 30 Kesimpulannya, kedua-dua kelompok ini mempunyai sandaran dalam mendefinisikan bid'ah menurut syarak. Jika dilihat secara zahir, takrifan yang dinyatakan kelompok kedua lebih berpegang kepada zahir lafaz hadis Nabi SAW yang menyatakan "setiap bid'ah itu sesat" tanpa sebarang perincian. Ibn Ḥajar al-'Asqalānī menyatakan perkara yang dimaksudkan dengan hadis "setiap bid'ah itu sesat" adalah sesuatu perkara yang baharu dan tidak mempunyai sandaran dalil daripada syarak sama ada daripada dalil khas dan 'am.31 Ini bermaksud, sekiranya sesuatu perkara itu terdapat sandaran, sama ada dari dalil khas atau am, ia tidak boleh dikategorikan sebagai bid'ah. Secara amnya, bid'ah merupakan sesuatu perkara yang tidak disyariatkan oleh Allah dan RasulNya dan tidak mempunyai suruhan, baik berbentuk wajib atau sunat. Sekiranya terdapat anjuran melakukannya dan terdapat dalil syarak yang mendokong anjuran tersebut, maka hal itu termasuk sebahagian dari agama, meskipun terdapat perselisihan antara ulama dalam perkara tersebut dan sama ada perkara tersebut pernah dilakukan pada zaman Rasulullah SAW atau tidak.32 PEMURNIAN PANDANGAN ANTARA DUA ALIRAN Penulis berpandangan bahawa kedua-dua pandangan ini boleh dimurnikan bagi mendapat sesuatu kepastian mengenai istilah bid'ah. Sesuatu yang diakui oleh kedua-dua belah pihak adalah berkenaan kesahihan hadis Nabi SAW yang mengatakan setiap bid'ah itu adalah sesat. Kedua-dua golongan juga bersepakat bahawa penggunaan lafaz bid'ah dari segi bahasa adalah merangkumi semua perkara yang tidak berlaku pada zaman Rasulullah SAW dan ia merangkumi setiap perkara baik atau buruk. Justeru itu, apabila berlaku sesuatu perkara yang baharu di dalam sesebuah masyarakat dan ia tidak pernah wujud ketika zaman Rasulullah SAW, maka ia wajar digelar sebagai bid'ah kerana ia merupakan perkara baharu. Pengertian 29 Hadis riwayat al-Bukhārī, Bāb al-Sulh, no. hadis 2697. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 3, 184. 30 Hadis riwayat Muslim, Bāb Naqdi al-Ahkam al-Batilah, no. hadis 1718. Lihat Muslim bin al-Ḥajjāj al-Naysabūrī, Ṣaḥīḥ Muslim, vol. 3, 1343. 31 Aḥmad Ibn 'Alī Ibn Ḥajar al-'Asqalānī, Fatḥ al-Bārī bi Sharḥ Ṣaḥīḥ al-Bukhārī, vol. 4, 5253. 32 Abī 'Abbās Taqī al-Dīn Aḥmad Ibn 'Abd al-Ḥalīm Ibn Taymiyyah, Majmū' al- Fatawā li Ibn Taymiyyah, vol. 4 (Riyāḍ: al-Mālik Fahd, 2004), 107-108. 388
Bid'ah dan al-Tark dalam Hukum Islam: Satu Penelitian Awal ini adalah sesuatu yang sangat luas yang merangkumi perkara baik atau tidak baik. Namun bid'ah yang dimaksudkan di sini hanyalah bid'ah dari segi bahasa. Ia perlu diperincikan sama ada ia terletak di bawah kategori ḥasanah mahupun ḍalālah atau bid'ah lughawi mahupun syar'i. Bagi mengetahui perbezaan antara ḥasanah mahupun ḍalālah atau lughawi mahupun syar'i, ia perlu dirujuk ke dalam neraca syarak sama ada ia selari ataupun tidak dengan kehendak syarak. Sekiranya ia bertentangan dengan kehendak syarak, maka perkara tersebut dianggap sebagai yang ḍalālah atau bid'ah syar'i yang dilarang. Adapun sekiranya ia selari dengan kehendak syarak, ia hendaklah dikategorikan sebagai bid'ah ḥasanah atau bid'ah lughawi. Pengkaji melihat di dalam aspek ini, mereka hanya berselisih dari sudut penggunaan lafaz bahasa. Adapun perselisihan di dalam menentukan sesuatu perkara itu selari atau tidak dengan kehendak syarak, ia termasuk di dalam perkara-perkara khilafiyyah. KONSEP AL-TARK DALAM HUKUM ISLAM Al-Tark dari segi bahasa membawa maksud sesuatu yang ditinggalkan oleh seseorang.33 Manakala dari segi syarak, ia bermaksud memalingkan diri dari melakukan sesuatu, sama ada dengan tujuan atau tanpa tujuan.34 Di dalam istilah syarak pula, al-tark bermaksud sesuatu yang ditinggalkan oleh Rasulullah SAW sama ada dengan tujuan tertentu atau tanpa tujuan tertentu. Merujuk kepada makna bid'ah sebelum ini, ia sangat berkait rapat dengan perbahasan al-tark. Jika bid'ah difahami sebagai melakukan sesuatu perkara yang tidak mempunyai contoh atau bandingan daripada generasi awal (zaman Rasulullah SAW dan para sahabat RA), al-tark pula adalah sesuatu perkara yang ditinggalkan dan tidak dilakukan oleh Rasulullah SAW. Terdapat satu sifat yang dikongsikan oleh kedua-dua istilah ini iaitu perkara yang tidak dilakukan oleh Rasulullah SAW. Terdapat dakwaan yang sering didengar, iaitu هيلإ انوقبسل ايرخ ناك ول yang bermaksud "sekiranya perkara itu baik nescaya mereka iaitu para nabi, 33 'Alī Muḥammad al-Jurjānī, Kitāb al-Ta'rīfāt (Bayrūt: Dar Kutub 'Ilmiyyah, 1983). 34 Quṭb Muṣṭafā Sanū, Mu'jam Muṣṭalaḥāt Uṣūl al-Fiqh (Dimashq: Dār al-Fikr al- Mu'āsir, 2000), 132. 389
Jurnal Syariah, Jil. 26, Bil. 3 (2018) 379-400 sahabat dan ulama salaf telah melakukannya." 35 Dakwaan ini seringkali dijadikan hujah untuk menolak setiap perkara yang berlaku dalam masyarakat hari ini yang tidak pernah dilakukan oleh generasi salaf. Justeru itu, timbul persoalan mengenai konsep al-tark ini iaitu, adakah sesuatu yang tidak dilakukan oleh Rasulullah SAW merupakan sesuatu yang dilarang secara mutlak? Persoalan ini dapat dirungkaikan sekiranya konsep al-tark dapat difahami dengan baik. Ini kerana, sesuatu yang ditinggalkan oleh Rasulullah SAW itu boleh dilihat melalui pelbagai aspek sebagaimana berikut: a) Meninggalkan sesuatu perkara disebabkan ia dilarang atau ditegah oleh syarak. Hal ini boleh dilihat dalam pelbagai contoh, seperti meninggalkan perbuatan maksiat, syirik, khurafat dan sebagainya. Terdapat pelbagai dalil daripada al-Quran mahupun hadis yang menjelaskan perkara-perkara ini. Kebiasaannya, dalil bagi perbuatan meninggalkan ini adalah disebabkan wujud tegahan yang disertai dengan penerangan atau ancaman bagi mereka yang melakukannya. Sebagai contoh larangan meminum arak dalam firman Allah SWT: ﯭ ﯬ ﯫ ﯪ ﯩ ﯨ ﯧﯦ ﯥ ﯤ ﯣ ﯲﯱ ﯰ ﯯ ﯮ "Mereka bertanya kepadamu judi. Katakanlah: "Pada keduanya itu terdapat dosa besar dan beberapa manfaat bagi manusia, tetapi dosa keduanya lebih besar dari manfaatnya.." tentang khamar dan (Surah al-Baqarah, 2: 219) b) Meninggalkan sesuatu perkara disebabkan ia bukan adat kebiasaan yang dilakukan. Sebagaimana peristiwa Rasulullah SAW telah dihidangkan dan dipelawa untuk makan dhab, Rasulullah SAW menolak pelawaan tersebut, namun baginda tidak melarang sahabat-sahabat daripada memakan makanan tersebut. Kisah ini direkodkan oleh Bukhari dan Muslim: تيب ملسو هيلع للها لىص للها لوسر عم لخد هنأ ديلولا نب دلاخ نع هديب ملسو هيلع للها لىص للها لوسر هيلإ ىوهأف ذونمح بضب تيأف ةنوميم نأ ديري ماب ملسو هيلع للها لىص للها لوسر اوبرخأ ةوسنلا ضعب لاقف لوسر اي وه مارحأ تلقف هدي عفرف للها لوسر اي بض وه اولاقف لكأي 35 Kata-kata ini diungkapkan oleh Ibn Kathir di dalam menghuraikan makna bid'ah ketika menafsirkan Surah al-Ahqaf 46: 10-14. Ismā'il Ibn 'Umar Ibn Kathīr, Tafsīr al-Qur'ān al-'Aẓīm, vol. 7 (Bayrūt: Dār Kutub al-'Ilmiyyah, 1419), 256. 390
Bid'ah dan al-Tark dalam Hukum Islam: Satu Penelitian Awal هترترجاف دلاخ لاق هفاعأ نيدجأف يموق ضرأب نكي لم نكلو لا لاقف للها رظني ملسو هيلع للها لىص للها لوسرو هتلكأف "Daripada Khalid Ibn al-Walid, bahawasanya beliau masuk bersama Nabi SAW ke rumah Maimunah dan dihidangkan dengan Dhab yang dipanggang. Lalu Rasulullah SAW menghulurkan tangannya untuk mengambilnya, kemudian ada orang berkata: "Ini daging dhab", lalu terus baginda mengangkat tangannya. Lalu Khalid bertanya: Adakah ia haram? Baginda SAW bersabda: Tidak, tetapi binatang ini tidak ada di negeri kaumku. Lantas aku tidak berselera. Lalu Khalid mengambil dan memakannya sambal dipandang oleh Nabi SAW." 36 c) Meninggalkan sesuatu yang dibimbangi menjadi kewajipan kepada umat Islam lantas membebankan umatnya. Hal ini boleh dilihat melalui perisitiwa solat malam pada bulan Ramadan secara berjamaah. Pada awalnya, Rasulullah SAW melazimi solat tersebut untuk beberapa malam. Kemudian, baginda meninggalkannya kerana baginda bimbang solat tersebut diwajibkan ke atas setiap orang Islam. Kisah ini juga telah diriwayatkan oleh Bukhari dan Muslim dalam sahihnya: في لىصف ليللا فوج نم ةليل جرخ ملسو هيلع للها لىص للها لوسر نأ مهنم رثكأ عمتجاف اوثدحتف سانلا حبصأف هتلاصب لاجر لىصو دجسلما ةليللا نم دجسلما لهأ رثكف اوثدحتف سانلا حبصأف هعم اولصف لىصف مالف هتلاصب اولصف لىصف ملسو هيلع للها لىص للها لوسر جرخف ةثلاثلا حبصلا ةلاصل جرخ ىتح هلهأ نع دجسلما زجع ةعبارلا ةليللا تناك ليع فيخ لم هنإف دعب امأ لاق مث دهشتف سانلا لىع لبقأ رجفلا ضىق مالف لوسر فيوتف اهنع اوزجعتف مكيلع ضترفت نأ تيشخ ينكلو مكناكم كلذ لىع رملأاو ملسو هيلع للها لىص للها "Sesungguhnya Rasulullah SAW keluar pada suatu pertengahan malam. Baginda solat di masjid (Masjid Nabawi). Beberapa orang mengikut solat baginda. Paginya orang ramai pun bercerita mengenainya. Maka berkumpul lebih ramai lagi (pada malam kedua), baginda pun solat, mereka solat bersama baginda. Paginya orang ramai pun bercerita. Maka bertambah 36 Hadis riwayat al-Bukhārī, Bāb Dhab, no. hadis 5537. Hadis riwayat Muslim, Bāb Ibahah al-Dhab, no. hadis 1945. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 7, 97; Muslim bin al-Ḥajjāj al-Naysabūrī, Ṣaḥīḥ Muslim, vol. 3, 1543. 391
Jurnal Syariah, Jil. 26, Bil. 3 (2018) 379-400 ramai ahli masjid pada malam ketiga. Rasulullah SAW keluar bersolat, mereka solat bersama baginda. Apabila malam keempat, masjid menjadi tidak muat dengan orang yang hadir. (Baginda tidak keluar) Sehinggalah baginda keluar pada solat subuh. Selesai solat subuh, baginda mengadap orang ramai, baginda bersyahadah dan bersabda: Sesungguhnya bukan aku tidak tahu penantian kamu, tetapi aku bimbang difardukan ke atas kamu lalu kamu tidak mampu. Keadaan tersebut berkekalan sehinggalah Rasulullah SAW wafat." 37 d) Meninggalkan sesuatu perkara disebabkan baginda tidak terlintas untuk melakukanya. Hal ini boleh dilihat melalui kisah para sahabat yang membina mimbar untuk Rasulullah SAW berkhutbah menggantikan mimbar yang lama dari pohon tamar kerana umat Islam semakin ramai.38 e) Meninggalkan sesuatu disebabkan maṣlaḥah umat. Antara contohnya adalah hadis yang menceritakan mengenai binaan Kaabah. Kisah ini direkodkan melalui hadis Nabi SAW kepada 'Aisyah RA dengan mengatakan: ميهاربإ ساسأ لىع هتينبل مث تيبلا تضقنل رفكلاب كموق ةثادح لاول هءانب تصرقتسا اشيرق نإف ملاسلا هيلع "Seandainya bukan kerana kaumku baru masuk Islam, nescaya aku akan robohkan kaabah dan kemudian membinanya kembali 37 Hadis riwayat al-Bukhārī dalam Bāb Fadl Man Qama Ramadan, no. hadis 2012. Hadis riwayat Muslim dalam Bāb al-Targhib fi Qiyam Ramadan, no. hadis 761. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 3, 45; Muslim bin al-Ḥajjāj al-Naysabūrī, Ṣaḥīḥ Muslim, vol. 1, 524. 38 Kisah ini diriwayatkan di dalam pelbagai periwayatan yang mengisahkan mengenai tangisan batang tamar tempat Rasulullah SAW selalu berkhutbah di sisinya digantikan dengan mimbar baru yang dicadangkan oleh para sahabat. tersebut Rasulullah SAW memujuknya dan Setelah mendengar memberinya pilihan sama ada untuk ditanam semula atau didoakan untuk berada di syurga kelak. Batang tamar tersebut memilih untuk berada di syurga. Riwayat al-Bukhari dalam Bāb 'Alamat al-Nubuwwah fi al-Islam, no. hadis 3583, 3585. Riwayat al-Tirmidhi dalam Bāb Ma Ja'a Khutbah 'Ala Minbar, no. hadis 505. Beliau mengatakan bahawa hadis ini hasan sahih. Riwayat al-Darimi dalam Bāb Ma 'Ukrima al-Nabi SAW, no. hadis, 36-42. Lihat Muḥammad Ibn Ismā'il al- Bukhārī, Ṣaḥīḥ al-Bukhārī, vol. 4, 195; Muḥammad Ibn Ῑsā al-Tirmidhī, Sunan al-Tirmidhī, vol. 2, 379; Al-Darimi, Sunan al-Darimi, 1:180-184. Al-Haythami, Majma' al-Zawa'id wa Manba' al-Fawa'id, 180-182. tangisan 392
Bid'ah dan al-Tark dalam Hukum Islam: Satu Penelitian Awal dengan binaan Nabi Ibrahim AS, sesungguhnya kaum Quraisy telah membangunkan binaan kaabah lebih rendah." 39 Hal ini terjadi kerana baginda bimbang kaum Quraisy akan kembali semula kepada kekufuran sekiranya kaabah dirobohkan. f) Meninggalkan sesuatu disebabkan ia merupakan sesuatu perkara yang bebas untuk dilakukan atau ditinggalkan. Sebagai contoh perkara-perkara sunat seperti memperbanyakkan sedekah, zikir, solat-solat sunat dan lain- lain. Hal ini termasuk dalam umum firman Allah SWT: ﮜ ﮛ ﮚ ﮙ ﮘ ﮗ ﮖ ﮕ ﮟ ﮞ ﮝ "Wahai orang-orang yang beriman, rukuklah serta sujudlah (mengerjakan sembahyang) dan beribadatlah kepada Tuhan kamu (dengan mentauhidkanNya), serta lakukanlah amal-amal kebajikan, supaya kamu berjaya (di dunia dan di akhirat).." (Surah al-Ḥajj, 22: 77) g) Meninggalkan sesuatu disebabkan terlupa. Ia merupakan perkara yang normal bagi setiap manusia bersifat dengan sifat lupa. Rasulullah SAW pernah solat dengan rakaat yang kurang disebabkan terlupa bilangan rakaat ketika solat. Kemudian, baginda menambah bilangan rakaat yang tertinggal serta diikuti dengan sujud sahwi.40 h) Meninggalkan sesuatu disebabkan ia perkara khususiyyah kepada baginda dan kaum keluarga baginda sahaja. Hal ini boleh dilihat melalui tindakan Rasulullah SAW yang melarang kaum keluarganya menerima sedekah dan meninggalkan memakan harta sedekah dan zakat.41 39 Hadis riwayat al-Bukhārī dalam Bāb Fadl Makkah wa Bunyanaha, no. hadis 1585. Hadis riwayat Muslim dalam Bāb Naqdu Ka'abah wa Bina'uha, no. hadis 1333. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 2, 146; Muslim bin al-Ḥajjāj al-Naysabūrī, Ṣaḥīḥ Muslim, vol. 2, 968. 40 Kisah ini diriwayatkan di dalam Ṣaḥīḥ al-Bukhārī dalam Bāb Hal Yakhuz al-Imam Idha Syak biqawl al-nas?, no. hadis 714. Riwayat Muslim dalam Bāb al-Sahwi di Solat wa al-Sujud lahu, no. hadis 573. Lihat Muḥammad Ibn Ismā'il al-Bukhārī, Ṣaḥīḥ al-Bukhārī, vol. 1, 144; Muslim bin al-Ḥajjāj al-Naysabūrī, Ṣaḥīḥ Muslim, vol. 1, 404. 41 Abī Isḥāq Ibrahim al-Shirazī, al-Muhadhdhab fī al-Fiqh al-Imām al-Shāfi'ī, vol. 1 (Bayrūt: Dār al-Qalam, 1992), 575, 576. 393
Jurnal Syariah, Jil. 26, Bil. 3 (2018) 379-400 i) Meninggalkan sesuatu perkara bagi menyatakan bahawa meninggalkan perkara tersebut adalah sunnah. Perkara ini boleh dilihat melalui pensyariatan sesuatu amalan seperti Rasulullah SAW meninggalkan solat dan mandi jenazah bagi orang yang mati syahid.42 Begitu juga Rasulullah SAW meninggalkan azan dan iqamah ketika mengerjakan solat hari raya.43 Aspek ini telah dikategorikan oleh sesetengah ulama dalam kategori sunnah tarkiyyah.44 Kesemua contoh yang diberi meliputi semua bab kecuali akidah. Oleh itu, dapat disimpulkan di sini bahawa setiap perbuatan Rasulullah SAW itu mempunyai sebab dan tujuan tersendiri. Rasulullah SAW sendiri tidak melakukan semua perkara dalam kehidupan baginda disebabkan keterbatasan masa dan sifat sebagai seorang manusia. Baginda Rasulullah SAW masih mempunyai tanggungjawab harian yang lain serta keperluan asasi sebagai seorang manusia. Sungguhpun begitu, baginda merupakan orang yang paling bertaqwa dalam mentaati Allah SWT. Baginda juga merupakan ketua agama Islam, ketua negara, ketua panglima perang, sumber rujukan utama dalam segala permasalahan yang berlaku dan lain-lain lagi. Justeru, mustahil baginda dapat melaksanakan semua amalan secara berterusan melainkan kewajipan khusus sebagai seorang Rasul seperti melakukan qiyam pada setiap malam.45 Ini merupakan salah satu hikmah Allah SWT dalam melantik utusanNya untuk menyampaikan risalah agama Islam dari kalangan umat manusia itu sendiri. Ibn Daqiq di dalam mengulas hal ini menyatakan, al-tark tidak menunjukkan sesuatu perkara itu ditegah atau dilarang di dalam agama.46 Shaykh 'Abd Allāh Ibn Muḥammad al-Ṣiddiq al-Ghumārī pula telah mengulas permasalahan ini, di awal penulisan beliau, dengan ungkapan bait-bait syair:47 42 Abī Isḥāq Ibrahim al-Shirazī, al-Muhadhdhab fī al-Fiqh al-Imām al-Shāfi'ī, vol. 1, 392. 43 Abī Isḥāq Ibrahim al-Shirazī, al-Muhadhdhab fī al-Fiqh al-Imām al-Shāfi'ī, vol. 1, 441. 44 Sunnah Tarkiyyah merujuk kepada perkara yang ditinggalkan oleh Rasulullah SAW atas alasan untuk menjadikan ianya sunnah. Muḥammad Rabhī Muḥammad Millah, 'al-Tark 'Inda Uṣūliyyīn' (Disertasi Sarjana, Universiti Kebangsaan al- Najah, Palestin, 2010), 26-27. 45 Muḥammad Ibn 'Azzuz, Arba'una Ḥadīthan fī al-Tahajjud wa Qiyām al-Layl (Bayrūt: Dār al-Bashā'ir al-Islāmiyyah, 2002), 40. 46 Taqī al-Dīn Ibn Daqīq al-'Iid, Iḥkām al-Aḥkām Sharḥ 'Umdah al-Aḥkām, vol. 1 47 (Qāhirah: Maṭba'ah al-Sunnah al-Muḥammadiyah, t.t.), 182. 'Abd Allāh Ibn Muḥammad al-Ṣiddiq al-Ghumārī, Ḥusn al-Tafahhum wa al- Dark li Mas'alah al-Tark (Qāhirah: Maktabah al-Takhṣīṣiyyah li Radd 'alā al- Wahābiyyah, 2002), 3. 394
Bid'ah dan al-Tark dalam Hukum Islam: Satu Penelitian Awal ابايجإ لاو اعنم ضيتقي لا *** انعشر في ةجحب سيل كترلا اباوصو اًقداص ًماكح هآرو *** انيبن كرـتب ا ًرظح ىغتبا نمف باخو حيحصلا مكلحا أطخأ لب *** اهلك ةـلدلأا جنه نع لض دق اباذع هيفلاخلم ادــعوتم *** ىتأ ينه نإ لاإ نكمي رظح لا اباع بــكاوي ميرـتح ظفل وأ *** ةبوـقعب نذؤم لعف مذ وأ Al-Tark bukanlah hujah dalam syariat kita *** Tidak dianggap larangan mahupun kewajipan. Maka sesiapa yang melarang sesuatu perbuatan dengan alasan al-tark Nabi SAW *** Kemudian berpendapat ianya satu hukum yang benar dan tepat, Sesungguhnya beliau telah menyimpang dari manhaj pendalilan seluruhnya *** Bahkan beliau telah menyalahkan satu hukum yang benar dan beliau telah gagal. Tidak ada pelanggaran hukum yang berlaku melainkan ianya dilarang, lagi didatangkan *** Ancaman seksaan bagi yang menyalahinya. Atau kecaman terhadap sesuatu perbuatan dan disertai dengan suatu hukuman *** Atau lafaz pengharaman terhadap perkara yang dicela. Bait-bait syair ini menjelaskan bahawa al-tark bukanlah merupakan satu sandaran hukum di dalam Islam. Al-Tark semata-mata tidak membawa pengertian wajib, haram dan sebagainya. Walau bagaimanapun, sekiranya ia disandarkan dengan ancaman, maka ini menunjukkan bahawa perkara yang ditinggalkan itu adalah haram. Manakala, sekiranya ia disandarkan dengan ganjaran jika meninggalkannya, maka ia dihukumkan sama ada wajib ditinggalkan (haram) atau sunat ditinggalkan (makruh). Kesempurnaan Islam itu sendiri diperlihatkan melalui satu kaedah yang sempurna dalam perletakkan sesuatu hukum. Rasulullah SAW telah meletakkan asas yang kukuh bagi setiap perkara yang disyariatkan. Melalui asas ini, setiap perkara itu disandarkan kepada asas pensyariatan hukum yang lima (hukum taklifi) iaitu wajib, sunat, haram, makruh dan harus.48 Kekeliruan 48 Wahbah al-Zuḥaylī, Uṣūl al-Fiqh al-Islāmī, vol. 1 (Dimashq: Dār al-Fikr, 2005), 53-93. 395
Jurnal Syariah, Jil. 26, Bil. 3 (2018) 379-400 di dalam memahami asas hukum ini seperti meletakan perkara sunat ditempat wajib, makruh di tempat yang haram, bakal membawa kepada pemahaman yang tidak tepat di dalam memahami kehendak syariat. PERSAMAAN DAN PERBEZAAN BID'AH DAN AL-TARK DI DALAM HUKUM ISLAM Secara sekilas pandang, tidak terdapat perbezaan yang jelas di antara al-tark dan bid'ah. Ini kerana, kedua-duanya melibatkan perkara yang tidak dilakukan oleh Rasulullah SAW. Namun, disebabkan banyak hadis yang melarang amalan bid'ah, tetapi tidak terdapat satu dalil atau kaedah yang menyatakan al-tark itu menunjukkan hukum haram, maka perlu diletakkan perbezaan di antara istilah-istilah bid'ah ḍalālah, ḥasanah dan juga al-tark. Dua aspek di bawah merupakan persamaan di antara bid'ah dan al-tark: a) Kedua-duanya adalah perkara yang tidak dilakukan oleh Rasulullah SAW. b) Bid'ah ḥasanah dan al-tark tidak berlaku di dalam perkara-perkara yang melibatkan asas-asas agama seperti akidah dan sesetengah ibadah (maḥḍah). Manakala, dua aspek ini pula merupakan perbezaan di antara bid'ah dan al-tark: a) Al-Tark tidak boleh dijadikan sandaran di dalam menetapkan sesuatu hukum melainkan diperjelaskan sebab terjadinya al-tark. Sedangkan bid'ah ḍalālah adalah perkara yang haram dan ditegah sama sekali untuk melakukannya. b) Bid'ah ḍalālah boleh berlaku dalam perkara yang melibatkan asas-asas agama seperti akidah dan juga ibadah-ibadah yang utama seperti bilangan rakaat solat fardu, puasa di bulan Ramadan, waktu mengerjakan haji dan sebagainya. Ini berbeza dengan al-tark kerana ia tidak boleh meletakkan satu hukum bagi perkara yang berkaitan dengan perkara-perkara asas dalam agama. KESIMPULAN Kekeliruan di dalam memahami hukum Islam merupakan sesuatu yang sangat berbahaya. Ini kerana, ia bakal mendatangkan fitnah kepada agama Islam sehingga mengakibatkan agama Islam dilihat sangat tertutup dan terbatas kepada dunia arab semata-semata. Ini bertentangan dengan peradaban Islam itu sendiri sudah merentasi segenap dunia dan pelbagai budaya. Rasullullah SAW yang merupakan sebaik-baik makhluk yang Allah SWT jadikan dan yang paling 396
Bid'ah dan al-Tark dalam Hukum Islam: Satu Penelitian Awal bertakwa disisiNya, tidak dapat melakukan semua perkara sepanjang hayat baginda. Hal ini berikutan keterbatasan diri baginda sebagai seorang manusia yang mempunyai kepelbagaian tanggungjawab. Namun, ini tidak bermakna Islam itu bersifat "kurang" kerana Allah SWT telah meletakkan kesempurnaan kepada agama Islam itu sendiri dan juga kesempurnaan kepada diri Rasulullah SAW sebagai penutup segala Nabi dan contoh ikutan tauladan yang terbaik sepanjang zaman. Kesempurnaan ini telah dapat dicapai melalui prinsip- prinsip kukuh yang telah digariskan oleh Rasulullah SAW sebagaimana yang terkandung di dalam dua peninggalan utamanya iaitu al-Quran dan Sunnah. Di dalamnya, terletak segala petunjuk dan penyelesaian bagi setiap permasalahan yang berlaku di dalam agama yang mulia ini. RUJUKAN 'Abd Allāh Ibn Muḥammad al-Ṣiddiq al-Ghumārī, Ḥusn al-Tafahhum wa al- Dark li Mas'alah al-Tark (Qāhirah: Maktabah al-Takhṣīṣiyyah li Radd 'alā al-Wahābiyyah, 2002). 'Abd al-Raḥmān bin Shihāb al-Dīn, Jami' al-'Ulūm wa al-Ḥikām (Bayrūt: Dār Ibn Kathīr, 2008). 'Alī Ibn Aḥmad Ḥazm al-Ẓāhirī, Rasā'il Ibn Ḥazm al-Andalūsī, vol. 4 (Bayrūt: Mu'assasah al-'Arabiyyah, 1983). 'Alī Muḥammad al-Jurjānī, Kitāb al-Ta'rīfāt (Bayrūt: Dar Kutub 'Ilmiyyah, 1983). 'Izz al-Dīn Ibn 'Abd al-Salām, al-Qawā'id al-Kubrā vol. 2 (Dimashq: Dār al-Qalam, 2010). Abī 'Abbās Taqī al-Dīn Aḥmad Ibn 'Abd al-Ḥalīm Ibn Taymiyyah, Majmū' al-Fatawā li Ibn Taymiyyah, vol. 4 (Riyāḍ: al-Mālik Fahd, 2004). Abī Dāwud Sulayman Ibn al-Ash'ath al-Sijistānī al-'Azdī, Sunan Abī Dāwūd, vol. 4 (Bayrūt: Maktabah al-'Aṣriyyah, t.t.). Abī Isḥāq Ibrahim al-Shirazī, al-Muhadhdhab fī al-Fiqh al-Imām al-Shāfi'ī, vol. 1 (Bayrūt: Dār al-Qalam, 1992). Abī Isḥāq Ibrāhim Ibn Mūsā Ibn Muḥammad al-Nahmī al-Shaṭibī, al-I'tiṣām (Bayrūt: al-Maktabah al-'Asriyyah, 2005). Abū Zakariya Muḥy al-Dīn al-Nawawī, Tadhīb al-Asmā' wa al-Lughat, vol. 3 (Bayrūt: Dār al-Kutub al-'Ilmiyyah, t.t.). Aḥmad bin al-Ḥusayn al-Bayhaqī, Manāqib al-Shāfi'ī, vol. 1 (Qāhirah: Maktabah Dār al-Turāth, t.t.). 397
Jurnal Syariah, Jil. 26, Bil. 3 (2018) 379-400 Aḥmad Ibn 'Alī Ibn Ḥajar al-'Asqalānī, Fatḥ al-Bārī bi Sharḥ Ṣaḥīḥ al- Bukhārī, vol. 4 (Riyāḍ: Bayt al-Afkār al-Dawliyah, 2000). Aḥmad Ibn Idris Shihāb al-Dīn al-Qarrāfī, al-Furūq, vol. 4 (Qāhirah: Dār al- Salām, 2001). Ismā'il Ibn 'Umar Ibn Kathīr, Tafsīr al-Qur'ān al-'Aẓīm, vol. 7 (Bayrūt: Dār Kutub al-'Ilmiyyah, 1419). Jalāl al-Dīn 'Abd al-Raḥmān al-Suyūṭī, al-Amr bi al-Ittibā' wa Nahy 'an al- Ibtidā' (Bayrūt: Dār Kutub al-'Ilmiyyah, 1988). Al-Jawzī, Abū Farḥ 'Abd al-Raḥmān, Talbis Iblis (Bayrūt: Dār Qalam, 1403H). Majd al-Dīn Muḥammad Ibn Ya'qūb al-Fīrūzabadī, al-Qamūs al-Muḥiṭ (Qāhirah: Dār al-Ḥadīth, 2008). Muḥammad al-Zarqanī, Sharḥ al-Muwaṭṭā' al-Imām Mālik, vol. 2 (t.t.: Maṭba'ah al-Khayriyyah, t.t.). Muḥammad Amīn Ibn 'Ābidīn, Radd al-Muḥtār 'ala al-Durr al-Mukhtār Sharḥ Tanwīr al-Abṣār, vol. l (Bayrūt: Dār al-Fikr, 1992). Muḥammad Ibn 'Azzuz, Arba'una Ḥadīthan fī al-Tahajjud wa Qiyām al-Layl (Bayrūt: Dār al-Bashā'ir al-Islāmiyyah, 2002). Muḥammad Ibn Ismā'il al-Bukhārī, Ṣaḥīḥ al-Bukhārī (t.t.: Dār Ṭūq al-Najāt, 1422). Muḥammad Ibn Mukarram al-Ifriqī Ibn Manẓūr, Lisān al-'Arab, vol. 8 (Bayrūt: Dār al-Ṣādir, 1300). Muḥammad Ibn Ῑsā al-Tirmidhī, Sunan al-Tirmidhī, vol. 5 (Miṣr: Matba'ah Muṣṭafā al-Bābī al-Ḥalābī, 1975). Muḥammad Rabhī Muḥammad Millah, 'al-Tark 'Inda Uṣūliyyīn' (Disertasi Sarjana, Universiti Kebangsaan al-Najah, Palestin, 2010). Muḥammad Sulayman 'Abd Allāh al-Ashqār, Zubdah al-Tafsīr min Fatḥ al- Qādir (Kuwayt: Wizārah al-Awqāf wa al-Shu'ūn al-Islāmiyyah, 1988). Muslim bin al-Ḥajjāj al-Naysabūrī, Ṣaḥīḥ Muslim (Bayrūt: Dār al-Iḥyā' al- Turāth al-'Arabī, 2010). Naziḥ Maḥmūd 'Afwan Maḥmūd, 'Ḍawābiṭ wa Qawā'iduha al-Uṣūliyyah wa al-Fiqhiyyah' (Disertasi Sarjana, Jami'ah al-Najah al-Waṭaniyyah, 2009). Quṭb Muṣṭafā Sanū, Mu'jam Muṣṭalaḥāt Uṣūl al-Fiqh (Dimashq: Dār al-Fikr al-Mu'āsir, 2000). Sheikh Abdullah Basmeih, Tafsir Pimpinan ar-Rahman (Selangor: Darul Fikir Sdn. Bhd, 2010). 398
Bid'ah dan al-Tark dalam Hukum Islam: Satu Penelitian Awal Shihāb al-Dīn Abū Ṣamaḥ, al-Bā'ith 'ala Inkar al-Bidā' wa al-Ḥawādith (Mekah: Nahḍah al-Ḥadīthah, 1981). T.p., al-Mu'jam al-Wāṣiṭ (Qāhirah: Jumhūriyyah Miṣr al-'Arabiyyah, 2010). Taqī al-Dīn Ibn Daqīq al-'Iid, Iḥkām al-Aḥkām Sharḥ 'Umdah al-Aḥkām, vol. 1 (Qāhirah: Maṭba'ah al-Sunnah al-Muḥammadiyah, t.t.). Wahbah al-Zuḥaylī, Uṣūl al-Fiqh al-Islāmī, vol. 1 (Dimashq: Dār al-Fikr, 2005). Wizārah al-Awqāf wa al-Shu'ūn al-Islāmiyyah, al-Mawsū'ah al-Fiqhiyyah, vol. 8 (Kuwait: Wizārah al-Awqāf, 1986). 399
Jurnal Syariah, Jil. 26, Bil. 3 (2018) 379-400 400